ai4bharat/Pralekha huggingface dataset:
कृषी मंत्रालय
भारत आणि फिजी यांनी कृषी आणि संलग्न क्षेत्रात सहकार्यासाठी सामंजस्य करारावर स्वाक्षऱ्या केल्या
दोन्ही देशांमधील बहुआयामी सहकार्य अधिक दृढ करण्यासाठी हा सामंजस्य करार एक मैलाचा दगड ठरेल : तोमर
नवी दिल्ली, 22 जून 2021
केंद्रीय कृषी व शेतकरी कल्याण मंत्री नरेंद्रसिंह तोमर आणि फिजीचे कृषी, जलमार्ग व पर्यावरण मंत्री डॉ. महेंद्र रेड्डी यांनी आज झालेल्या आभासी बैठकीत भारत आणि फिजी यांच्यात कृषी आणि संलग्न क्षेत्रात सहकार्यासाठी सामंजस्य करारावर स्वाक्षरी केली.
यावेळी तोमर म्हणाले की, 'वसुधैव कुटुंबंब' या भावनेवर भारताचा विश्वास आहे. कोरोना महामारीच्या काळातही भारताने सर्व देशांना समान भावनेने मदत केली आहे
फिजीचे मंत्री डॉ. रेड्डी यांनी सामंजस्य कराराबद्दल आनंद व्यक्त केला. ते म्हणाले की दोन्ही देश एकमेकांमधील परस्पर संबंध याच समान भावनेने कायम ठेवतील.
सामंजस्य करारात दुग्ध उद्योग विकास, तांदूळ उद्योग विकास, कंदमुळाचे वैविध्यकरण , जलसंपदा व्यवस्थापन, नारळ उद्योग विकास, अन्न प्रक्रिया उद्योग विकास, कृषी यांत्रिकीकरण, फलोत्पादन उद्योग विकास, कृषी संशोधन, पशुसंवर्धन, कीड आणि रोग, लागवड, मूल्यवर्धन आणि विपणन, कापणी आणि दळणे , पैदास व कृषी विज्ञान या क्षेत्रांमध्ये सहकार्याची तरतूद आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
वाणिज्य आणि उदयोग मंत्रालय
जागतिक भरडधान्य म्हणजेच श्रीअन्न परिषदेचे अपेडाकडून आयोजन
उत्पादकांसाठी भरडधान्य निर्यात आणि बाजारपेठेचे संलग्नता याला वेग देण्याचा उद्देश
अन्न आणि पोषण सुरक्षा याबाबतीत जगाला भारताकडून पोषण
पंतप्रधान नरेंद्र मोदी यांच्या दूरदर्शी नेतृत्वाखाली शेतकी आणि प्रक्रियाकृत अन्न उत्पादन निर्यात विकास महामंडळ , भारत सरकारचे वाणिज्य आणि उद्योग मंत्रालय यांनी जागतिक भरडधान्य म्हणजेच श्रीअन्न परिषद आयोजित केली आहे.
भारतातून भरड धान्यांची निर्यात आणि त्यासाठी उत्पादकांची बाजारपेठेशी संलग्नता या संदर्भात नवी दिल्लीत पुसा येथे सुब्रमण्यम हॉल, एन ए एस सी कॉम्प्लेक्स, आय ए आर आय कॅम्पस येथे ही परिषद भरली आहे. या परिषदेसाठी देशाच्या विविध भागातून 100 भारतीय भरडधान्य प्रदर्शक आणि अमेरिका, युनायटेड अरब अमिरात, कुवेत, जर्मनी, व्हिएतनाम, जपान, केनिया, मालावी, भूतान, इटली आणि मलेशिया यासारख्या देशातून जवळपास 100 आंतरराष्ट्रीय विक्रेते या परिषदेला आमंत्रित केले आहेत.
परिषदेतील सहभागींना व्यापार आणि व्यापार संबंधी नेटवर्किंग याच्या उत्तमोत्तम संधी या परिषदेतून मिळत आहेत. मिलेट आयात करू शकतील अशा 30 संभाव्य देशांनी त्यांच्याकडील प्रमुख खरेदीदार या परिषदेला तसेच प्रदर्शनाला भेट देण्यासाठी पाठवावेत आणि भरड धान्याच्या विशिष्ट उत्पादनांच्या प्रदर्शन करणाऱ्या 100 स्टॉल्स ना भेट द्यावी, असे विनंती अपेडाने केली आहे. याशिवाय सर्व मिलेट प्रदर्शकांची सविस्तर माहिती वेगवेगळ्या श्रेणी अंतर्गत प्रदर्शन भागात लावली आहे. त्यातून भरड धान्याचा स्रोत आयातदार भारतीय भरडधान्य उत्पादकांच्या या यादीमधून डिजिटली शोधू शकतात.
वर्चुअल ट्रेड फेअर हे वर्षभर 24X7 सुरू असेल यामध्ये प्रदर्शक आणि विक्रेते त्या प्रदर्शनात मांडलेल्या उत्पादनांच्या बाबतीत एकमेकांशी संवाद साधू शकतील.
वर्ष 2019-22 मध्ये भारताची भरड धान्य निर्यात ही 64 दशलक्ष USD एवढी होती. आता एप्रिल ते डिसेंबर 2023 मध्ये गेल्यावर्षीच्या याच कालावधीतील निर्यातीच्या तुलनेत भरड धान्य निर्यातीत 12.5% ने वाढ झाली आहे.
गेल्या दशकभरात भरड धान्यांच्या निर्यातीत मोठा लक्षणीय फरक पडल्याचे दिसून येते. अमेरिका ऑस्ट्रेलिया इत्यादींसारख्या 2011 12 ला महत्त्वाचे आयातदार असणाऱ्या देशांऐवजी नेपाळ , युनायटेड अरब अमिराती  आणि सौदी अरेबिया  या 2019-22 मधे प्रमुख आयातदार देश होते. गेल्या दशकभरात महत्त्वाच्या संभाव्य आयातदारांपैकी पाकिस्तान आणि केनियाही सुद्धा महत्त्वाची नावे होती. भारताच्या मिलेट निर्यातदारांपैकी महत्त्वाचे देश म्हणजे लिबिया, ट्युनिशिया, मोरक्को, ब्रिटन , येमेन, ओमान आणि अल्जेरिया. जगभरातील एकूण 149 देशांना भारत भरड धान्य निर्यात करतो. लवकरच भारताच्या बहुमूल्य उत्पादनांची निर्यात जगभरात येऊ लागेल.
पंतप्रधान कार्यालय
पंतप्रधान नरेंद्र मोदी आणि जपानचे पंतप्रधान सुगा योशिहिदे यांच्यात बैठक
पंतप्रधान नरेंद्र मोदी यांनी क्वाड नेत्यांच्या शिखर परिषदेच्या पार्श्वभूमीवर 23 सप्टेंबर 2021 रोजी वॉशिंग्टन डीसी येथे जपानचे पंतप्रधान सुगा योशिहिदे.यांची भेट घेतली.
दोन्ही पंतप्रधानांनी त्यांच्या पहिल्या प्रत्यक्ष भेटीबद्दल आनंद व्यक्त केला. सप्टेंबर 2020 पासून सुगा यांनी जपानचे पंतप्रधान म्हणून पदभार स्वीकारल्यापासून उभय नेत्यांमध्ये तीन वेळा दूरध्वनी संवाद झाल्याची आठवण त्यांनी करून दिली. गेल्या काही वर्षांमध्ये भारत-जपान विशेष धोरणात्मक आणि जागतिक भागीदारीमध्ये मोठी प्रगती साधण्यासाठी पंतप्रधान व यापूर्वी मुख्य कॅबिनेट सचिव म्हणून वैयक्तिक बांधिलकी आणि नेतृत्वाबद्दल पंतप्रधान मोदींनी सुगा यांचे आभार मानले. जागतिक महामारीच्या काळात टोकियो ऑलिम्पिक आणि पॅरालिम्पिक स्पर्धा यशस्वीपणे आयोजित केल्याबद्दल त्यांनी पंतप्रधान सुगा यांचे अभिनंदन केले.
दोन्ही पंतप्रधानांनी उभय देशांमधील बहुआयामी संबंधांचा आढावा घेतला आणि अफगाणिस्तानसह अलिकडील जागतिक आणि प्रादेशिक घडामोडींवर विचारांची देवाणघेवाण केली. त्यांनी मुक्त, खुल्या आणि सर्वसमावेशक हिंद -प्रशांत क्षेत्राबद्दलच्या त्यांच्या वचनबद्धतेचे समर्थन केले. संरक्षण उपकरणे आणि तंत्रज्ञानाच्या क्षेत्रासह द्विपक्षीय सुरक्षा आणि संरक्षण सहकार्य वाढविण्याबाबत त्यांनी सहमती दर्शवली.
दोन्ही देशांमधील वाढत्या आर्थिक सहभागाचे दोन्ही पंतप्रधानांनी स्वागत केले. त्यांनी या वर्षाच्या सुरुवातीला भारत, जपान आणि ऑस्ट्रेलिया दरम्यान पुरवठा साखळी लवचिकता उपक्रम  सुरु केल्याचे स्वागत केले. लवचिक, वैविध्यपूर्ण आणि विश्वासार्ह पुरवठा साखळी सक्षम करण्यासाठी सहयोगी यंत्रणा म्हणून हा उपक्रम कार्य करेल. उत्पादन, एमएसएमई आणि कौशल्य विकासामध्ये द्विपक्षीय भागीदारी विकसित करण्याची गरज पंतप्रधान मोदींनी अधोरेखित केली. पंतप्रधान सुगा यांनी पंतप्रधान मोदींना सांगितले की, या वर्षाच्या सुरुवातीला स्वाक्षरी केलेला विशिष्ट कुशल कामगार  करार कार्यान्वित करण्यासाठी, जपान 2022 च्या सुरुवातीपासून भारतात कौशल्य आणि भाषा चाचण्या घेणार आहे.
दोन्ही पंतप्रधानांनी कोविड -19 महामारी आणि प्रतिबंधात्मक उपाय करण्याच्या प्रयत्नांवर चर्चा केली. त्यांनी डिजिटल तंत्रज्ञानाचे वाढते महत्त्व अधोरेखित केले आणि या संदर्भात भारत-जपान डिजिटल भागीदारीतील विशेषत: स्टार्ट-अप मधील प्रगतीचे सकारात्मक मूल्यांकन केले. त्यांनी विविध उदयोन्मुख तंत्रज्ञानामध्ये सहकार्य वृद्धिंगत करण्यासाठी विचारांची देवाणघेवाण केली. हवामान बदलाची समस्या आणि हरित ऊर्जा संक्रमण तसेच भारताच्या राष्ट्रीय हायड्रोजन ऊर्जा अभियानात जपानी सहकार्याची शक्यता यावर देखील चर्चा झाली.
दोन्ही पंतप्रधानांनी मुंबई-अहमदाबाद हाय स्पीड रेल  प्रकल्पाची सुरळीत आणि वेळेवर अंमलबजावणी सुलभ करण्याच्या प्रयत्नांना गती देण्याच्या आपल्या वचनबद्धतेचा पुनरुच्चार केला.
दोन्ही नेत्यांनी भारत-जपान 'ॅक्ट ईस्ट फ़ोरम' अंतर्गत भारताच्या ईशान्य भागातील द्विपक्षीय विकास प्रकल्पांमधील प्रगतीचे स्वागत केले आणि या सहकार्यात आणखी वाढ करण्याच्या संधींची दखल घेतली.
गेल्या काही वर्षांमध्ये भारत-जपान भागीदारीने मिळवलेली मजबूत गती जपानमधील नवीन प्रशासनातही कायम राहील असा विश्वास पंतप्रधान सुगा यांनी व्यक्त केला. नजीकच्या काळात भारत-जपान वार्षिक शिखर परिषदेसाठी जपानच्या पुढील पंतप्रधानांचे भारतात स्वागत करण्यासाठी उत्सुक असल्याचे पंतप्रधान मोदींनी सांगितले.
राष्ट्रपती कार्यालय
डॉ. वाय. एस. परमार फलोत्पादन आणि वनीकरण विद्यापीठाच्या 9 व्या दीक्षांत समारंभाला राष्ट्रपतींची उपस्थिती
नवी दिल्ली, 21 मे 2018
हिमाचल प्रदेशमध्ये सोलान येथे डॉ. वाय. एस. परमार फलोत्पादन आणि वनीकरण विद्यापीठाच्या 9 व्या दीक्षांत समारंभाला राष्ट्रपती रामनाथ कोविंद उपस्थित राहिले. त्यांनी या समारंभाला संबोधितही केले. हिमाचल प्रदेशसारख्या डोंगराळ भागातील शेतकऱ्यांसाठी अशा विद्यापीठांमध्ये होणारे संशोधन महत्वाचे असते, असे सांगत गेली तीन दशके या विद्यापीठांनी फलोत्पादन आणि वनीकरण क्षेत्रासाठी भरीव योगदान दिल्याचे राष्ट्रपतींनी नमूद केले.
शिक्षणासाठी कृषी क्षेत्राची निवड केल्याबद्दल या विद्यापीठात शिक्षण घेणाऱ्या विद्यार्थ्यांचे राष्ट्रपतींनी कौतुक केले. एखादी चांगली नोकरी मिळवणे, इतकेच या शिक्षणाचे ध्येय असूनही विद्यार्थ्यांनी आपल्या कौशल्याचा वापर करुन स्वत:ची उद्योग सुरु करण्याचा प्रयत्न करावा, त्यासाठी केंद्र आणि राज्य सरकारतर्फे राबविल्या जाणाऱ्या विविध योजनांचा लाभ विद्यार्थ्यांनी घ्यावा, असे आवाहन राष्ट्रपतींनी केले.
N.Sapre/M.Pange/D.Rane
(Visitor Counter : 60
मंत्रिमंडळ
भारत आणि डेन्मार्क यांच्यात नवीकरणीय ऊर्जा क्षेत्रातल्या सहकार्य कराराला मंत्रिमंडळाची मान्यता
नवी दिल्ली, 15 एप्रिल 2019
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत अपतटीय म्हणजे समुद्र किनाऱ्यापासून काहीशा दूर पवन ऊर्जेवर विशेष लक्ष केंद्रीत करत नवीकरणीय ऊर्जा क्षेत्रात भारत आणि डेन्मार्क यांच्यातल्या धोरणात्मक सहकार्य कराराला मान्यता देण्यात आली.
भारताचे नवीकरणीय ऊर्जा मंत्रालय आणि डेन्मार्कचे ऊर्जा आणि हवामान मंत्रालय यांच्यात मार्च 2019 मधे हा करार झाला आहे. भारतात नवीकरणीय ऊर्जेसाठी भारत-डॅनीश सेंटर ऑफ एक्सिलन्स निर्मितीसाठीच्या इरादा पत्रालाही मंत्रिमंडळाने मान्यता दिली. उच्च दर्जाची पवन टर्बाइन, प्रभावी आणि कार्यक्षम पवन उद्योग विकसित करण्यासाठीच्या उपाय योजना, अपतटीय पवन प्रकल्पाच्या व्यवस्थापनासाठी तांत्रिक क्षमता उभारणी या क्षेत्रात सहकार्य करण्यात येणार आहे.
या दस्तावेजांवर स्वाक्षऱ्या करण्यामुळे उभय देशातले द्विपक्षीय सहकार्य अधिक दृढ होणार आहे.
N.Sapre/N.Chitale/D.Rane
(Visitor Counter : 68
पंतप्रधान कार्यालय
अमेरिकेतील विचारवंत, अभ्यासक आणि लेखक, प्रा. निकोलस तालेब यांनी घेतली पंतप्रधान नरेंद्र मोदी यांची भेट
नवी दिल्ली, 21 जून 2023
अमेरिकेतील सुप्रसिद्ध विचारवंत, गणित आणि सांख्यिकीचे अभ्यासक, शिक्षणतज्ञ आणि लेखक, प्रा. निकोलस तालेब यांनी आज न्यूयॉर्क इथे पंतप्रधान नरेंद्र मोदी यांची भेट घेतली.
सार्वजनिक क्षेत्रातील विचारवंत आणि अभ्यासक या नात्याने, जोखीम तसेच अस्थिरता अशा गुंतागुंतीच्या संकल्पना समाजासमोर मांडून, त्यावर चर्चा घडवून आणण्यात, तालेब यांनी मिळवलेल्या यशाबद्दल पंतप्रधानांनी त्यांची प्रशंसा केली.
प्रा. तालेब यांच्यासोबतच्या संभाषणात, पंतप्रधान नरेंद्र मोदी यांनी भारतातील युवा उद्योजकांच्या जोखीम पत्करण्याच्या क्षमता आणि भारतात विकसित होत असलेली स्टार्ट अप व्यवस्था, यावर भर दिला.R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारतातील कोरोनामुक्तांच्या एकूण संख्येने ओलांडला 50 लाखांचा महत्त्वपूर्ण टप्पा
गेल्या फक्त 11 दिवसांत यापैकी 10 लाख रुग्ण कोरोनामुक्त
बरे होणाऱ्या रुग्णांची संख्या उपचार घेणाऱ्यांच्या तुलनेत 5 पटींपेक्षा अधिक
नवी दिल्ली, 28 सप्टेंबर 2020
भारतातील कोरोनामुक्त व्यक्तींच्या संख्येने आज 50 लाखांचा महत्त्वाचा टप्पा पार केला .
कोविडमधून बरे होणाऱ्या रुग्णांची रोजची संख्या मोठी असल्याने, कोरोनामुक्त व्यक्तींची दररोज मोठ्या संख्येने नोंद करण्याचा भारताचा शिरस्ता कायम आहे. देशात गेल्या चोवीस तासांत 74,893 रुग्ण कोरोनातून बरे झाले असल्याची नोंद करण्यात आली आहे.
गेल्या काही दिवसांत कोरोनामुक्तीचे प्रमाण अतिशय उच्च असून, एका दिवसात 90,000 पेक्षा अधिक रुग्ण बरे झाल्याची कामगिरीही भारताने नोंदविली आहे.
बरे होणाऱ्या रुग्णांची संख्या उपचार घेणाऱ्यांच्या तुलनेत 5 पटींपेक्षा अधिक असल्याचे दिसून आले आहे.
रुग्ण कोरोनामुक्त होण्याच्या दरात होणाऱ्या वाढीचे प्रमाणही सातत्याने वाढत असल्याने, बरे झालेल्यांच्या संख्येत एका महिन्यात जवळपास 100% इतकी वाढ नोंदविली गेली आहे.
रुग्ण बरे होण्याचा देशातील दर आणखी वाढून 82.58% इतका झाला आहे.
15 राज्ये/ केंद्रशासित प्रदेशांमध्ये कोरोनामुक्तीचा दर राष्ट्रीय पातळीवरील सरासरी दरापेक्षा अधिक आहे.
नव्याने कोरोनामुक्त झालेल्यांपैकी 73% व्यक्ती, पुढील दहा राज्यांमधील आहेत- महाराष्ट्र, कर्नाटक, आंध्रप्रदेश, उत्तरप्रदेश, तामिळनाडू, दिल्ली, केरळ, ओदिशा, पश्चिम बंगाल आणि पंजाब.
कोरोनातून नव्याने बरे झालेल्यांची संख्या महाराष्ट्रात सर्वाधिक म्हणजे 13,000 इतकी आहे.
जून 2020 मध्ये कोरोनातून बरे झालेल्यांची एकूण संख्या 1 लाख होती, त्यानंतर हे प्रमाण वेगाने वाढत गेले आहे. गेल्या फक्त 11 दिवसांत 10 लाख रुग्ण कोरोनामुक्त झाले आहेत. केंद्र सरकारच्या नेतृत्वाखाली राज्ये/ केंद्रशासित प्रदेशांनी एकत्रितपणे आणि काळजीपूर्वक उचललेल्या प्रभावी पावलांमुळेच ही कौतुकास्पद कामगिरी करण्यात यश आले आहे. वैद्यकीय पायाभूत सुविधांमध्ये झालेली वाढ, प्रमाणित उपचारप्रणालीच्या प्रोटोकॉलचे पालन आणि डॉक्टर, निमवैद्यकीय कर्मचारी, तसेच आघाडीच्या कोविडयोद्ध्यांनी समर्पणाच्या भावनेतून केलेले निष्ठापूर्वक प्रयत्न यामुळे सरकारच्या सर्वांगीण प्रयत्नांना उत्तम जोड मिळाली आहे.
कोरोनातून बरे झालेल्यांपैकी 78% व्यक्तींची नोंद 10 राज्ये/ केंद्रशासित प्रदेशांमध्ये झालेली दिसते.
कोरोनामुक्त व्यक्तींची सर्वाधिक संख्या महाराष्ट्रात असून त्याखालोखाल आंध्रप्रदेश आणि तामिळनाडूमध्येही मोठी संख्या नोंदविली गेली आहे.
गेल्या चोवीस तासात देशात कोरोनाचे 82,170 नवे रुग्ण नोंदविले गेले आहेत.
या नव्या रुग्णांपैकी 79% रुग्ण दहा राज्यांमध्ये एकवटले गेले आहेत. महाराष्ट्रात 18,000 पेक्षा अधिक, तर कर्नाटकात 9,000 पेक्षा अधिक नवे कोरोना रुग्ण आढळले आहेत.
गेल्या चोवीस तासांत 1,039 व्यक्ती कोरोनामुळे दगावल्या.
नव्याने नोंदल्या गेलेल्या या मृत्यूंपैकी 84% मृत्यू, 10 राज्ये/केंद्रशासित प्रदेशांमध्ये नोंदले गेले आहेत. काल नोंदलेल्यापैकी 36% म्हणजे 380 मृत्यू महाराष्ट्रात झाले, तर त्यापाठोपाठ तामिळनाडू आणि कर्नाटकात अनुक्रमे 80 आणि 79 जण कोरोनामुळे मृत्युमुखी पडले.
उचित शारीरिक अंतराच्या नियमाचे काटेकोर पालन, हातांची नियमित स्वच्छता, श्वासोच्छवासविषयक योग्य आचरण आणि सार्वजनिक ठिकाणी मास्क/ चेहरा झाकून घेणारे आवरण याचा वापर- या सर्व गोष्टींचे पालन करण्याविषयीची दक्षता पुनःपुन्हा सांगण्यात येत आहे.
U.Ujgare/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
आयसीएआय आणि आयसीएईडब्ल्यू यांच्यात 2008 मधे स्वाक्षरी झालेल्या आणि 2014मधे नुतनीकरण करण्यात आलेल्या सामंजस्य कराराला मंत्रिमंडळाची पूर्वलक्षी प्रभावाने मान्यता
(नवी दिल्ली, 7 मार्च 2019
आयसीएआय अर्थात इन्स्टिट्यूट ऑफ चार्टड अकाउंटसऑफ इंडिया आणि आयसीएईडब्ल्यू अर्थात इन्स्टिट्यूट ऑफ चार्टड अकाउंटस इन इंग्लंड एन्ड वेल्स यांच्यात 2008 मधे स्वाक्षरी झालेल्या आणि 2014मधे नुतनीकरण करण्यात आलेल्या सामंजस्य कराराला पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळ बैठकीत पूर्वलक्षी प्रभावाने मान्यता देण्यात आली.
लाभ-
या सामंजस्य करारामुळे अधिकाधिक युवा भारतीय चार्टड अकाउंटसना आयसीएईडब्ल्यूची व्यावसायिक मान्यता घेण्यासाठी प्रोत्साहन मिळणार असून याद्वारे त्याना ब्रिटनमध्ये व्यावसायिक संधींचा लाभ घेता येणार आहे. अनेक भारतीय चार्टड अकाउंटस,ब्रिटन मधे उच्च पदांवर काम करत आहेत ही अभिमानाची बाब आहे.
प्रमुख प्रभाव-
सदस्य,विद्यार्थी आणि त्यांच्या संस्था यांच्यात परस्पर हिताचे संबंध विकसित करणे हा याचा मुख्य उद्देश आहे.
N.Sapre/N.Chitale/P.Kor
निती आयोग
तळागाळातील लोकांच्या नवोन्मेषाबद्दल जागरूकता पसरवण्यासाठी अटल इनोव्हेशन मिशन आणि स्कू न्यूज यांची भागीदारी
डिजिटल माध्यमामध्ये अटल टिंकरिंग लॅबच्या विद्यार्थ्यांच्या नवोन्मेषाची पोहोच वाढवण्यावर भर
नवी दिल्ली, 7 सप्टेंबर 2020
तळागाळातील लोकांच्या यशोगाथा, नवोन्मेष सामायिक करण्यासाठी आणि त्यांचा प्रसार करण्यासाठी, अटल इनोव्हेशन मिशन, नीती आयोग हे भारतातील सर्वात मोठ्या शिक्षण माध्यमांपैकी एक असलेल्या स्कू न्यूज सोबत सहयोग करीत आहे.
या सहयोगातून अटल इनोव्हेशन मिशन आणि अटल टिंकरिंग लॅबच्या विविध उपक्रमांबद्दल केवळ शिक्षण क्षेत्राशी निगडित लोकांमध्येच अधिक जागरूकता निर्माण होणार नाही तर शाळा, विद्याशाखा, शिक्षक आणि समुपदेशक यांनाही जगभरातील दर्जेदार दृष्टीकोन, सामग्री आणि उत्तम पद्धती प्रदान केल्या जातील.
अटल इनोव्हेशन मिशनने आपल्या नेटवर्कद्वारे सुरू केलेल्या विविध कार्यक्रम किंवा स्पर्धांना स्कू न्यूज सहकार्य देईल. पुढे, देशभरातील प्रेरणादायक कथांचा दस्तावेज बनवून तो सामायिक करण्याचे ध्येय ठेवून अटल इनोव्हेशन मिशन आणि स्कू न्यूज अटल टिंकरिंग लॅबशी संबंधित सामग्री, तळागाळातील लोकांच्या यशोगाथा आणि नवोन्मेष, तांत्रिक शिक्षणाशी संबंधित बातम्या तसेच अटल इनोव्हेशन मिशनद्वारा समर्थित विविध स्टार्टअप्स आणि संस्थांच्या कथा मासिक तत्वावर संकलित करून प्रकाशित करतील. अटल टिंकरिंग लॅब मॅरेथॉनच्या सर्वोत्तम नवोन्मेषांच्या प्रशंसेसाठी स्कू न्यूज एक खास प्रकाशनही आणेल.
देशात दहा लाख नवउद्योजक आणि संभाव्य रोजगारदाते तयार करणे हे अटल इनोव्हेशन मिशनचे उद्दीष्ट आहे. हे साध्य करण्यासाठी प्रेरणादायक लोकांच्या कथा सामायिक करणे अत्यावश्यक आहे. सध्याच्या बिकट परिस्थितीत आमचे अटल टिंकरिंग लॅबचे लाभार्थी सर्व अडचणींचा सामना करीत आहेत. त्यांच्या यशोगाथा सामायिक करून त्यांना योग्य तो सन्मान दिला पाहिजे. अशा यशोगाथांची माहिती मिळवून त्या सामायिक करण्यासाठी स्कू न्यूज बरोबरची आमची भागीदारी महत्वपूर्ण ठरणार आहे असे अटल इनोव्हेशन मिशनचे संचालक आर. रामानन यांनी सांगितले.
कोविड -19 काळातही शालेय शिक्षणात सकारात्मक कथा आणण्यासाठी अथक परिश्रम केल्याबद्दल त्यांनी स्कू न्यूज चमूचे आभार मानले.
“अटल इनोव्हेशन मिशन बरोबर काम करण्यास आम्ही उत्सुक आहोत. आम्ही देशभरातील प्रेरणादायी यशोगाथा शोधून त्या विद्यार्थी, शिक्षक, शाळा, समुपदेशक आणि इतर हितधारकांच्या माध्यमातून दर्जेदार सामग्री तयार करण्यास वचनबद्ध आहोत. नीती आयोगाच्या अटल इनोव्हेशन मिशन बरोबर मजबूत भागीदारी केल्याने आपण भारताच्या शैक्षणिक परिसंस्थेतील सर्वोत्तम कामगिरी करू शकू आणि आपल्या संस्थेची ध्येयधोरणे आणि दृष्टिकोन वाढवू शकू.” असे स्कू न्यूजचे मुख्य कार्यकारी अधिकारी रवी संटलानी म्हणाले.
अटल इनोव्हेशन मिशनमध्ये आमचा असा विश्वास आहे की भारतीय संस्था, संघटना आणि कंपन्यांसह असे कोणतेही सहकार्य सार्वजनिक-खाजगी भागीदारी विकसित करण्यासाठी आणि युवा विद्यार्थ्यांचे प्रेरक साधन म्हणून संशोधनाला वाव देण्यासाठी मंच उपलब्ध करून देणे आवश्यक आहे.M.Iyengar/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
संरक्षण मंत्रालय
नौदल कमांडर्सच्या परिषदेदरम्यान संरक्षण मंत्र्यांचा संवाद
नवी दिल्ली, 2 नोव्हेंबर 2022
सध्या सुरू असलेल्या नौदल कमांडर्स परिषदेचा एक भाग म्हणून, संरक्षणमंत्री राजनाथ सिंह यांनी 02 नोव्हेंबर 22 रोजी भारतीय नौदलाच्या वरिष्ठ पदाधिकाऱ्यांशी संवाद साधला. संरक्षणमंत्री आणि संरक्षण मंत्रालयाच्या इतर वरिष्ठ मान्यवरांनी नौदल मुख्यालय आणि नौदलाची संशोधन आणि विकास शाखा असलेल्या इलेक्ट्रॉनिक्स सिस्टम्स इंजिनिअरिंग एस्टॅब्लिशमेंट  यांच्या तंत्रज्ञानाचे प्रात्यक्षिक देखील पाहिले ज्यात कृत्रिम बुद्धिमत्ता, रणनीतीक संवाद, युद्ध व्यवस्थापन प्रणाली, सायबर सुरक्षा, पेरिस्कोप आणि कॉम्बॅट प्लॅटफॉर्ममधील विशिष्ट तंत्रज्ञानाचा वापर करून चालू आणि नियोजित स्वदेशी प्रकल्पांचे प्रदर्शन यांचा समावेश होता. हे नौदल प्रचालनाच्या सर्व क्षेत्रात स्वदेशी प्रयत्नांचे नेतृत्व करण्याच्या भारतीय नौदलाच्या वचनबद्धतेची पुष्टी करते.
संरक्षणमंत्र्यांनी संवादादरम्यान, राष्ट्रीय सुरक्षा आणि समृद्धीसाठी सुरक्षित समुद्र सुनिश्चित करण्यासाठी उच्च प्रचालन गती राखल्याबद्दल नौदलाचे कौतुक केले. भारतातील पहिली स्वदेशी बनावटीची विमानवाहू युद्धनौका आयएनएस विक्रांत यशस्वीपणे कार्यान्वित केल्याबद्दल आणि नवीन नौदल बोधचिन्ह स्वीकारल्याबद्दल त्यांनी नौदलाचे अभिनंदन केले.
देशाचे ‘युद्धासाठी सज्ज, विश्वासार्ह आणि भविष्य संरक्षित करणारे’दल म्हणून विकसित झाल्याबद्दल त्यांनी नौदलाचे कौतुक केले. देशाच्या सुरक्षा आव्हानांवर मात करण्यासाठी 'संपूर्ण राष्ट्र' दृष्टिकोनाच्या महत्त्वावरही त्यांनी भर दिला. नौदलाने अलिकडच्या वर्षांत स्वदेशीकरण आणि नवनिर्मितीच्या दिशेने केलेल्या प्रयत्नांबद्दल संरक्षणमंत्र्यांनी कौतुक केले, तसेच नौदल कमांडर्सना सागरी क्षेत्रातील उदयोन्मुख आव्हानांवर प्रभावीपणे मात करण्यासाठी भविष्यातील क्षमता विकासावर लक्ष केंद्रित करण्याचे आवाहन केले.
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
नौवहन मंत्रालय
कोविड -19 विरोधात भारतीय अर्थव्यवस्थेला पाठिंबा देण्यासाठी आत्मनिर्भर भारत अभियानांतर्गत घोषित उपाययोजनांचे मनसुख मांडवीय यांनी केले स्वागत
नवी दिल्ली, 15 मे 2020
पंतप्रधानांनी केलेल्या घोषणेच्या अनुषंगाने अर्थमंत्री निर्मला सीतारमण यांनी जाहीर केलेल्या अनेक उपाययोजनांचे नौवहन आणि रसायन व खते राज्यमंत्री  मनसुख मांडवीय यांनी स्वागत केले आहे.
नरेंद्र मोदी यांनी रविवारी 20 लाख कोटी रुपयांचे विशेष आर्थिक आणि सर्वसमावेशक पॅकेज जाहीर केले. त्यांनी आत्मनिर्भर भारत चळवळ किंवा स्वयंपूर्ण भारत चळवळीचा नारा दिला. त्यांनी आत्मनिर्भर भारत - अर्थव्यवस्था, पायाभूत सुविधा, यंत्रणा, लोकसंख्या आणि मागणी या पाच स्तंभांची रूपरेषा देखील सांगितली.
मांडवीय म्हणाले कि अर्थमंत्र्यांनी आतापर्यंत तीन टप्प्यात घोषित केलेला तपशील कोविड -१९ साथीच्या रोगाशी धैर्याने लढा देणारे नागरिक आणि भारतीय अर्थव्यवस्थेला सावरण्यात महत्वपूर्ण ठरेल. ते म्हणाले की, अर्थमंत्र्यांनी आपल्या पहिल्या सादरीकरणात काम पुन्हा सुरु करण्यावर लक्ष केंद्रित करण्याच्या उपायांची घोषणा केली म्हणजेच कर्मचारी आणि नियोक्ते, व्यवसाय, विशेषत: सूक्ष्म, लघु आणि मध्यम उद्योगांना उत्पादन सुरु करण्यासाठी आणि कामगाराना रोजगार मिळवून देण्यावर यात भर होता. बिगर -बँकिंग वित्तीय संस्था , गृहनिर्माण वित्त सहाय्य कंपन्या , सूक्ष्म वित्त पुरवठा क्षेत्र मजबूत करणे आणि उद्योगांना करात सवलत, सार्वजनिक खरेदीतील कंत्राटदारांना कंत्राट पालनातून दिलासा आणि गृहनिर्माण क्षेत्राला अनुपालन सवलत मिळवून देण्यासंबंधीचे प्रयत्न उद्योगांना आधार देतील. आणि आर्थिक घडामोडीना चालना मिळेल.
दुसऱ्या सादरीकरणाद्वारे घोषित उपाययोजनांमुळे स्थलांतरित मजूर , फेरीवाले विक्रेते, स्थलांतरित शहरी गरीब, छोटे व्यापारी, स्वयंरोजगार असलेले लोक, छोटे शेतकरी आणि गृहनिर्माण क्षेत्राला सोसावा लागलेला त्रास कमी होईल असे ते म्हणाले. मोदी सरकारचा गरीब-अभिमुख धोरणांवर विश्वास असून त्यांना मदत करण्याचे सर्वतोपरी प्रयत्न करत आहे.
तिसऱ्या सादरीकरणात घोषित उपाययोजनाद्वारे देशातील कष्टकरी अन्नदाता -शेतकरी आणि शेतात काम करणार्यांच्या हिताची काळजी घेतली आहे. शेती, मत्स्यपालन, पशुसंवर्धन, मधमाशी पालन, वनौषधी , पुरवठा साखळी इत्यादी क्षेत्रांवर लक्ष केंद्रित केले गेले. अभूतपूर्व संकटाकडे पंतप्रधानांनी वेळेवर लक्ष दिल्याबद्दल आणि योग्य प्रतिसादाबद्दल कृतज्ञता व्यक्त करताना मांडवीय यांनी विश्वास व्यक्त केला की पंतप्रधान मोदी यांनी जाहीर केलेल्या विशेष आर्थिक पॅकेजच्या जे आपल्या जीडीपीच्या जवळपास 10% आहे, याच्या अंमलबजावणीनंतर आपण अधिक ताकदीने उदयाला येऊ.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 145.44 कोटी मात्रांचा टप्पा केला पार
गेल्या 24 तासात लसीच्या 25 लाखांहून अधिक मात्रा देण्यात आल्या.
कोरोनामुक्तीचा दर सध्या 98.27%
गेल्या 24 तासात 27,553 नव्या कोरोना रुग्णांची नोंद
भारतातील उपचाराधीन रुग्णांची सध्याची संख्या 1,22,801
साप्ताहिक पॉझिटिव्हिटी दर सध्या 1.35%
आज सकाळी 7 वाजेपर्यंत प्राप्त झालेल्या तात्पुरत्या अहवालांनुसार भारतातील कोविड-19 लसीकरणाने गेल्या 24 तासांत लसीच्या 25,75,225 मात्रा देऊन,एकूण 145 कोटी 44 लाख मात्रा देण्याचा टप्पा पार केला आहे.1,55,58,060 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी पुढीलप्रमाणे:
|
|
HCWs
|
|
1st Dose
|
|
1,03,88,023
|
|
2nd Dose
|
|
97,16,435
|
|
FLWs
|
|
1st Dose
|
|
1,83,85,833
|
|
2nd Dose
|
|
1,69,05,442
|
|
Age Group 18-44 years
|
|
1st Dose
|
|
50,05,37,483
|
|
2nd Dose
|
|
33,52,31,221
|
|
Age Group 45-59 years
|
|
1st Dose
|
|
19,47,56,093
|
|
2nd Dose
|
|
15,13,53,034
|
|
Over 60 years
|
|
1st Dose
|
|
12,15,36,496
|
|
2nd Dose
|
|
9,56,02,945
|
|
Total
|
|
1,45,44,13,005
गेल्या 24 तासांत 9,249 रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्येत  वाढ होऊन ती संख्या 3,42,84,561 झाली आहे.
परिणामी, भारतातील कोरोनामुक्तीचा दर 98.27% इतका आहे.
केंद्र आणि राज्ये/केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 187 दिवसांपासून दररोज 50,000 पेक्षा कमी नवीन कोरोना रुग्णांची नोंद होत आहे.
गेल्या 24 तासात 27,553 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 1,22,801 आहे.देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.35% आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 10,82,376 चाचण्या करण्यात आल्या.भारताने आतापर्यंत एकूण 68 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, देशात साप्ताहिक पॉझिटिव्हिटी दर सध्या 1.35% आहे आणि दैनंदिन पॉझिटिव्हिटी दर 2.55%इतका नोंदविण्यात आला आहे.
अर्थ मंत्रालय
राष्ट्रीय प्राधान्य 'जमीन उत्पादकता' वरून 'सिंचन जल उत्पादकता' वर स्थलांतरीत केले आणि सूक्ष्म सिंचनांना विशेष जोर दिला
नवी दिल्ली, 4 जुलै 2019
आर्थिक सर्वेक्षण 2018-19 मध्ये असे सूचित केले जाते की, सरकारने आपले लक्ष्य 'जमीन उत्पादकते ' पासून 'सिंचन जल उत्पादकता' या कडे वळविले आहे. योग्य पद्धतीने पाणी वापरण्यासाठी शेतकऱ्यांना प्रोत्साहित करण्यासाठी धोरणे तयार करणे हे राष्ट्रीय प्राधान्य बनले पाहिजे तसेच सूक्ष्म सिंचनावर जोर दिला पाहिजे जेणेकरून जल वापर क्षमता वाढेल. एशियन वाटर डेव्हलपमेंट आऊटलूक 2016 अनुसार, भारतामध्ये सुमारे 89 टक्के भूजल साठ्याचा वापर सिंचनासाठी केला जातो. “भूजल पातळी सतत कमी होत चालल्याने भूजल साठा वापराची सध्याची सवय कायम ठेवणे ही चिंतेची बाब आहे.” भारतातील शेती ही मुख्यत्वेकरून पाण्यावर अवलंबून आहे. एमएसपी, मोठ्या प्रमाणावर अनुदानित वीज, पाणी आणि खत यासारख्या प्रोत्साहन योजना शेतीत महत्त्वपूर्ण भूमिका बजावतात. "केंद्रीय अर्थ आणि कॉरपोरेट व्यवहार मंत्री निर्मला सीतारामन यांनी आज संसदेत 2018-19 आर्थिक सर्वेक्षण सादर केले. सर्वेक्षणात कृषी आणि अन्नक्षेत्रावर विशेष भर देण्यात आला आहे कारण यामध्ये मोठ्या संख्येने लोकांचा सहभाग आहे. सर्वेक्षणात असे म्हटले आहे की "देशाच्या अन्न सुरक्षेसाठी कृषी महत्त्वपूर्ण आहे".
सुमारे 89 टक्के भूजल साठ्याचा वापर सिंचनासाठी केला जातो त्यातील भात आणि ऊसासाठी 60 टक्क्यांपेक्षा अधिक सिंचनाचा वापर केला जातो. शेतीतील उत्पन्न वाढीसाठी खतांवर मोठ्याप्रमाणात खर्च केला जातो. 2002 पासून सतत वाढत असलेल्या खतांचा वापर वर्ष 2011 नंतर कमी झाला आहे. आर्थिक सर्वेक्षणात मृदा आरोग्यानुसार नीम लेपित यूरियाचा प्रचार, सूक्ष्म पोषक तत्वांचा प्रसार, सेंद्रिय खतांचा वाढता वापर इत्यादी बाबींवर जोर देण्याच्या सूचना केल्या आहेत. झीरो बजेट नैसर्गिक शेती  सह सेंद्रीय आणि नैसर्गिक शेती तंत्रात पाणी वापर क्षमता आणि मृदा आरोग्य दोन्ही सुधारू शकते.
गेल्या काही वर्षांपासून या क्षेत्रासमोर अनेक नवीन आव्हाने समोर आली आहेत. सुरक्षित आणि भविष्यासाठी खाद्यान्न सुरक्षिततेसाठी, 'हरित क्रांती' च्या नेतृत्वाखालील उत्पादन क्षमतेतून शेती क्षेत्रातील सशक्त परिवर्तन होणे आवश्यक आहे.
B.Gokhale/S.Mhatre/D.Rane
(Visitor Counter : 149